Diari Oficial de la Generalitat Valenciana


Sumari del DOGV 7557, del 26-06-2015 (2015/5976)

RESOLUCIÓ de 18 de juny de 2015, de la Conselleria d'Educació, Cultura i Esport, per la qual es resolen els expedients d'incorporació als concerts educatius de Formació Professional Bàsica a partir de l'1 de gener de 2015.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7557

Data del DOGV
:   26-06-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/5976


Data del document
:   18-06-2015

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 18 de juny de 2015, de la Conselleria d'Educació, Cultura i Esport, per la qual es resolen els expedients d'incorporació als concerts educatius de Formació Professional Bàsica a partir de l'1 de gener de 2015. [2015/5976]  
Els expedients d'incorporació als concerts educatius de la Formació Professional Bàsica a partir de l'1 de gener de 2015 han sigut incoats a instància dels titulars dels centres docents, segons el que establix l'Orde 7/2013, de 30 de gener, de la Conselleria d'Educació, Cultura i Esport, per la qual s'establix el procediment a seguir pels centres docents de la Comunitat Valenciana per a sol·licitar l'accés al règim de convenis o concerts educatius, la seua renovació, pròrroga o modificació i s'aproven els models de documents administratius en què s'han de formalitzar els esmentats convenis o concerts (DOCV 6955, 31.01.2013), modificada per l'Orde 3/2015, de 28 de gener (DOCV 7454, 30.01.2015).   
  
S'han contemplat les consignacions pressupostàries existents en la línia de subvenció, prevista en els vigents Pressupostos de la Generalitat, per al finançament amb fons públics de les ensenyances que s'han d'impartir en els centres docents acollits al règim de convenis i concerts educatius, així com el que establix la disposició addicional dèsset de la Llei 8/2014, de 26 de desembre, de Pressupostos de la Generalitat per a l'exercici 2015 (DOCV 7433, de 30 de desembre). A este efecte la Conselleria d'Educació, Cultura i Esport va elevar proposta al Consell, que amb l'acord d'1 d'agost de 2014 va establir en un màxim de 39 el nombre d'unitats a concertar de Formació Professional Bàsica en el curs 2014-2015, a partir de l'1 de gener de 2015.  
  
En les direccions territorials competents en matèria educativa s'han tramitat els expedients de sol·licitud. La Inspecció d'Educació i els directors territorials han emés els informes i propostes preceptius, així com les comissions territorials de concerts, en l'àmbit de les seues competències.  
La direcció general competent, després, si és el cas, de l'audiència prèvia als interessats, ha elevat la proposta corresponent de data 18 de juny de 2015.  
De conformitat amb la Llei Orgànica 8/1985, de 3 de juliol, reguladora del dret a l'educació (BOE núm 159, de 04.07.1985); la Llei Orgànica 2/2006, de 3 de maig, d'Educació (BOE 106, 04.05.2006); Llei Orgànica 8/2013, de 9 de desembre, per a la millora de la qualitat educativa (BOE 10.12.2013); el Reial Decret 2377/1985, de 18 de desembre, modificat pel Reial Decret 139/1989, de 10 de febrer (BOE 36, de 11.02.1989); l'Orde 7/2013, de 30 de gener, de la Conselleria d'Educació, Cultura i Esport (DOCV núm.6955, de 31.01.2013), modificada per l'Orde 3/2015, de 28 de gener (DOCV núm.7454 de 30.01.2015); l'Orde 70/2014, de 25 d'agost, de la Conselleria d'Educació, Cultura i Esport, per la qual s'establixen les bases i es convoquen ajudes (per al període comprés entre l'1 de setembre i el 31 de desembre de 2014) per als centres privats que durant el curs 2014-2015 impartisquen cicles formatius de Formació Professional Bàsica i els segons cursos de programes de qualificació professional inicial a la Comunitat Valenciana (DOCV 7347, de 27 d'agost); la Resolució de 4 de març de 2015, de la Conselleria d'Educació, Cultura i Esport, per la qual es publiquen els models de documents administratius i addendes a subscriure pels centres privats concertats, segons el que disposa l'Orde 3/2015, de 28 de gener (DOCV 7482, de 10 de març); la Llei 8/2014, de 26 de desembre, de Pressupostos de la Generalitat per a l'exercici 2015, i l'Acord del Consell d'1 d'agost de 2014.  
Per tot això, vista la proposta del director general de Centres i Personal Docent de data 18 de juny de 2015 i de conformitat amb esta, d'acord amb el que preveu l'article 7 del Reial Decret 2377/1985, i en exercici de les atribucions conferides per l'article 28, de la Llei 5/1983, de 30 de desembre, del Consell, l'article 4 del Decret 140/2014, de 5 de setembre, del Consell (DOCV 7355, de 8 de setembre), pel qual s'aprova el Reglament Orgànic i Funcional de la Conselleria d'Educació, Cultura i Esport, i dins dels límits establits en l'acord del Consell d'1 d'agost de 2014, resolc:  
  
Primer. Resolució  
Estimar o desestimar, segons el que s'establix per a cada un dels casos que figuren en l'annex de la present resolució, les sol·licituds formulades pels titulars dels centres sobre la incorporació al règim de concerts educatius de la Formació Professional Bàsica a partir de l'1 de gener de 2015.  
Tot això referit al nombre d'unitats expressades i pels motius que s'indiquen en l'annex a què es referix l'article octau de la present resolució.  
  
Segon. Finançament  
El finançament d'estes unitats s'establix en els mòduls econòmics de distribució de fons públics per a sosteniment de centres concertats i es gestionarà a través de la línia pressupostària T7894000, capítol IV, de la secció, servici, centre gestor i programa 66.41.91.439.96 d'Ensenyança Secundària, tot això previst en l'actual Llei de Pressupostos de la Generalitat per un import per a l'exercici 2015 de 3.122.370,00 euros.  
  
  
Tercer. Data d'efectes dels concerts  
D'acord amb el que preveu l'article 18 de l'Orde 7/2013, de 30 de gener, els concerts educatius que es formalitzen per aprovació de la present resolució tindran efectes des de l'1 de gener de 2015 fins a la pròxima renovació general.  
No obstant això, caldrà ajustar-se al que disposa la disposició transitòria única de l'Orde 70/2014, de 25 d'agost, per tant el concert que es resol es revocarà en el cas que no es dispose de l'autorització administrativa corresponent per al curs 2015-2016.  
  
Quart. Control financer i terminis  
1. Els centres concertats quedaran subjectes al control de caràcter financer que les disposicions vigents atribuïxen a la Intervenció General de la conselleria competent en matèria d'hisenda de la Generalitat, així com a la Inspecció Financera i Tributària del ministeri competent en matèria d'hisenda, segons el que establix l'article 9 de l'Orde 7/2013, de 30 de gener.  
2. En els mesos de gener i juny de cada any de vigència del concert, el centre aportarà, davant de la direcció territorial competent en matèria educativa corresponent, certificació actualitzada d'estar al corrent de les obligacions tributàries amb la Generalitat i la hisenda autonòmica amb els considerants següents:  
2.1. Certificat actualitzat de l'administració de la Seguretat Social corresponent que acredite que l'entitat es troba al corrent de les seues obligacions de Seguretat Social.  
2.2. Certificat actualitzat de la delegació corresponent de l'Agència Estatal de l'Administració Tributària que acredite que l'entitat es troba al corrent de les seues obligacions tributàries amb la hisenda estatal.  
  
2.3. Certificat actualitzat de la conselleria competent en matèria d'hisenda de la Generalitat que acredite que l'entitat es troba al corrent de les seues obligacions tributàries amb la hisenda autonòmica valenciana.  
Els certificats enumerats en els apartats 2.1, 2.2 i 2.3 no hauran de presentar-se si s'ha autoritzat l'administració a obtindre'ls per via telemàtica en l'imprés de sol·licitud.  
En el cas que els titulars dels centres no hagen donat esta autorització, hauran d'aportar-se en el termini establit. Es presentaran documents originals o fotocòpies compulsades.  
Transcorregut un mes des de la finalització dels terminis establits en l'article 9 de l'Orde 7/2013, de 30 de gener, per a presentar la documentació requerida, sense existir causa que ho justifique, o si de la documentació presentada es desprén que el centre no està al corrent de les seues obligacions tributàries i davant de la Seguretat Social, la titularitat del centre perdrà el dret, si és el cas, a la subscripció del corresponent document administratiu de concert, sense perjuí que puga tornar a iniciar nou expedient, en el temps i forma establits en l'Orde 7/2013, de 30 de gener, per a qualsevol altre curs acadèmic posterior, o bé s'iniciarà l'oportú expedient, de conformitat amb l'article 62 de la LODE i articles 51 i següents del Reglament de Normes Bàsiques de Concerts Educatius.  
3. En compliment del paràgraf segon de l'article 171.1 de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions (DOCV 7464, 12.02.2015), els titulars dels centres hauran de presentar, del dia 1 al 10 dels mesos de gener, abril, juliol i octubre, una declaració responsable de no tindre la condició de subjecte deutor per resolució de procedència de reintegrament. En cas de no presentar en termini la declaració mencionada, la Conselleria suspendrà el pagament del mòdul d'altres gastos i, si és el cas, del personal complementari, i la titularitat del centre perdrà el dret, si és el cas, a la subscripció del corresponent document administratiu de concert, sense perjuí que puga tornar a iniciar nou expedient, en el temps i forma establits en l'Orde 7/2013, de 30 de gener, per a qualsevol altre curs acadèmic posterior, o bé s'iniciarà l'oportú expedient, de conformitat amb l'article 62 de la LODE i articles 51 i següents del Reglament de Normes Bàsiques de Concerts Educatius.  
  
  
Quint. Documentació a aportar prèvia a la firma del document administratiu  
Els titulars dels centres privats beneficiaris d'una resolució estimatòria hauran d'aportar, amb caràcter previ a la firma del corresponent document administratiu, el que establix l'article 10 de l'Orde 7/2013, de 30 de gener:  
1. Document «Comunicació de la targeta acreditativa» de persones jurídiques i entitats en general, on consta el codi d'identificació fiscal (CIF) del titular del centre. En el cas que el titular siga una persona física s'haurà d'aportar fotocòpia compulsada del DNI o haver autoritzat expressament l'òrgan competent, en la sol·licitud del concert, perquè puga demanar d'ofici la consulta / verificació del DNI a l'Agència de Tecnologia i Certificació Electrònica.  
2. Certificació actualitzada, amb un màxim d'antelació d'un mes respecte al moment de la presentació, de la Tresoreria General de la Seguretat Social acreditativa de la inscripció de l'empresa en la Seguretat Social, amb expressió del nombre de treballadors donats d'alta, en què coincidiran les dades de l'empresa amb les del titular del centre docent.  
3. En els casos que siga requerit expressament per l'Administració hauran de presentar la documentació per a efectuar l'acreditació relativa al fet que el titular del centre es troba al corrent en les seues obligacions tributàries i davant de la Seguretat Social referida en l'article anterior.  
  
4. Els titulars dels centres que no es troben en els supòsits d'exempció de l'article 82 del text refós de la Llei Reguladora de les Hisendes locals aprovat pel Reial Decret Legislatiu 2/2004, de 5 de març (BOE 59 de 9 de març), hauran de presentar, davant de la direcció territorial competent en matèria educativa corresponent, l'últim rebut de l'Impost d'Activitats Econòmiques. Els titulars subjectes a exempció hauran d'omplir la casella corresponent a la declaració jurada en l'imprés de sol·licitud.  
Així mateix, justificar que continuen mantenint la titularitat del centre. Per al cas que la representació de la titularitat del centre s'haja modificat, hauran d'aportar el corresponent poder de representació de la persona firmant del document administratiu.  
  
Sext. Formalització del document administratiu i terminis  
Les incorporacions que es resolen per la present resolució hauran de formalitzar-se:  
1. En el supòsit de centres ja incorporats al règim de concerts es formalitzarà a través del corresponent annex al document administratiu subscrit.  
2. En el supòsit de centres que s'incorporen per primera vegada al règim de concerts, es formalitzarà a través del document administratiu en vigor.  
En ambdós supòsits, el document administratiu haurà de complementar-se per l'addenda que es regula en el segon paràgraf de la disposició transitòria quarta de l'Orde 3/2015, de 28 de gener, i el model del qual es va publicar en la Resolució de 4 de març de 2015, de la Conselleria d'Educació, Cultura i Esport.  
3. Els concerts que es resolen en la present resolució hauran de formalitzar-se en el mes següent a la publicació d'esta en les dependències de la direcció territorial amb competències en matèria educativa. A este efecte, els directors territorials hauran de notificar a les persones interessades el dia i hora en què hagen de subscriure el document que siga procedent, que haurà de ser firmat pel director territorial corresponent, per delegació del conseller o consellera amb competències en matèria educativa, i pel titular del centre docent o persona que exercisca la representació legal degudament acreditats.  
Si el titular del centre docent, sense causa justificada, no subscriu el document administratiu dins del termini establit, perdrà el dret a la subscriure'l.  
  
Sèptim. Inscripcions  
Les resolucions dels expedients d'incorporació de concerts educatius continguts en la present resolució,s'inscriuran en el Registre de Centres Docents de la Comunitat Valenciana.  
  
Octau. Annex  
En l'annex de la present resolució figuren els centres educatius objecte de la resolució d'incorporació als concerts educatius de Formació Professional Bàsica a partir de l'1 de gener de 2015.  
  
Nové. Data d'efectes  
La present resolució tindrà efectes des de l'endemà de publicar-se en el Diari Oficial de la Comunitat Valenciana. No obstant això, els seus efectes econòmics són de l'1 de gener de 2015.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la jurisdicció contenciosa administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant dels òrgans que s'indiquen a continuació:  
  
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de publicar-se.  
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de publicar-se.  
  
  
València, 18 de juny de 2015.- La consellera d'Educació, Cultura i Esport: María José Catalá Verdet.